b'\n_START_ARTICLE_\nIbrahim Pe\xc4\x8devija\n_START_PARAGRAPH_\nIbrahim ef. Pe\xc4\x8devija (Alajbegovi\xc4\x87), turski \xc4\xb0brahim Pe\xc3\xa7evi, Pe\xc3\xa7uyli \xc4\xb0brahim Efendi (osmanskim turskim: \xd9\xbe\xda\x86\xd9\x88\xd9\x89 \xd8\xa7\xd8\xa8\xd8\xb1\xd8\xa7\xd9\x87\xd9\x89\xd9\x85 \xd8\xa7\xd9\x81\xd9\x86\xd8\xaf\xd9\x89 )  (1574.-1649.), osmanski povjesni\xc4\x8dar (kroni\xc4\x8dar) Tursko ime Pe\xc3\xa7evi zna\xc4\x8di "iz Pe\xc4\x8duha"._NEWLINE_Poznat po djelu u dva sveska Pe\xc4\x8devijina povijest (Tarih-i Pe\xc3\xa7evi)._NEWLINE_Mati iz obitelji Sokolovi\xc4\x87a. \xc5\xa0ukundjed po ocu bio je turski spahija Kara Davud-aga u slu\xc5\xbebi Mehmeda II.\n_START_SECTION_\n\xc5\xbdivotopis\n_START_PARAGRAPH_\nRo\xc4\x91en u Pe\xc4\x8duhu, a umro u Budimu._NEWLINE_Podrijetlom iz Bosne, a rodom iz Pe\xc4\x8duha u Ugarskoj. Jedan je od najva\xc5\xbenijih i najzanimljivijih osmanskih povjesni\xc4\x8dara uop\xc4\x87e. Rodbinska sveza s jednim nekim od najzna\xc4\x8dajnijih osmanskih dr\xc5\xbeavnika kraja 16. i po\xc4\x8detka 17. st., omogu\xc4\x87ila mu je zna\xc4\x8dajnu karijeru u osmanskoj financijskoj upravi, zbog \xc4\x8dega je bio vrlo upu\xc4\x87en u unutarnje stvari osmanske politike. Pe\xc4\x8devijino djelo u prvom dijelu prikazuj temeljem rada starijih autora osmansku povijest. Drugi dio Pe\xc4\x8devijine povijesti Pe\xc4\x8devija je napisao temeljem svog rada, do\xc5\xbeivjev\xc5\xa1i doga\xc4\x91aje ili prikupiv\xc5\xa1i sam podatke od svjedoka. Djelo mu je va\xc5\xbeno jer stvari razumijeva kao osoba upu\xc4\x87ena u osmansku politiku iznutra, ali tako\xc4\x91er se u obilju slu\xc5\xbei djelima zapadnih povjesni\xc4\x8dara te bavi i pitanjima osmanske svakodnevice. Sli\xc4\x8dno kao i putopisac Evlija \xc4\x8celebija, jezik Hrvata naziva bosanskim i hrvatskim.'